Document ID: /roh_data/filtered/fineweb-2-filterrobots_roh.jsonl.gz/32911

Datiers da la chapella St. Maria Magadalena a Dusch sur Pasqual è la fin d'emna vegnì lavurà. Quai en favur da la biodiversitad. Il territori da protecziun Dusch è numnadamain in prà sitg, nua ch'ins vul evitar ch'in guaud crescha. Tut en tut ha la zona da protecziun da la Pro Natura a Dusch ina surfatscha da bunamain 5000 m2.
Uschia han 11 voluntarias e voluntaris sut la batgetta da la Pro Natura stgarpà or chaglias e chaglioms sin il prà sitg per dar spazi a spezias periclitadas, per exempel a l'anemona da muntogna. Quella flura è sin la glista da flurs periclitadas. Tut quai che vegn stgarpà or resta en la zona da protecziun. Ils voluntaris furman cun quest lain rumì mantuns – en emprima lingia per dar refugis, spazis vitals a reptils.
«Missiun B» – per dapli biodiversitad
- Dapli dal project «Missiun B».
- Registrai Vossa surfatscha biodiversa sin missiunb.ch, il link avra en ina nova fanestra.
- As participai a nossa gruppa sin Facebook, il link avra en ina nova fanestra.
RR actualitad 07:30